ຊາອຸດີ ອາຣາເບຍ​ ປະຫານຊີວິດ 47 ຄົນ ທີ່ມີຄວາມຜິດ ຖານກໍ່ການຮ້າຍ
ນັກສອນສາສະໜາ ຊາວ​ຊີໄອ Sheikh Nimr al-Nimr ຊຶ່ງເປັນບຸກຄົນສຳຄັນ ໃນການປະທ້ວງ ປີ​ 2011​ ກໍຮວມຢູ່ໃນ ພວກທີ່ຖືກປະຫານ.
ກະຊວງພາຍໃນຂອງ Saudi Arabia ຖະແຫຼງວ່າ ຕົນໄດ້ປະ ຫານຊີວິດ 47 ຄົນ ທີ່ພົບເຫັນວ່າ ມີຄວາມຜິດ ໃນຖານກໍ່ການ ຮ້າຍໃນວັນເສົາມື້ນີ້ ກະຊວງພາຍໃນຂອງ Saudi ກ່າວວ່າ ນັກສອນສາສະໜາອິສ ລາມນິກາຍຊີໄອທີ່ມີຊື່ສຽງ Sheikh Nimr al-Nimr ກໍຮວມຢູ່ ໃນຈຳນວນພວກທີ່ຖືກປະຫານຊີວິດ ຜູ້ກ່ຽວເປັນບຸກຄົນສຳຄັນ ໃນການປະທ້ວງຂອງຊາວຊີໄອ ທີ່ໄດ້ລະເບີດຂຶ້ນໃນລະດູບານ ໃໝ່ຂອງຊາວອາຣັບໃນປີ 2011 ແລະການປະຫານຊີວິດທ່ານ ອາດຈະກໍ່ໃຫ້ເກີດຄວາມບໍ່ສະຫງົບຄັ້ງໃໝ່ໃນໝູ່ພວກຊາວຊີໄອ ທີ່ເປັນຊົນກຸ່ມນ້ອຍຢູ່ໃນລາຊະອານາຈັກ Saudi Arabia ທີ່ພາ ກັນຈົ່ມທຸກວ່າໄດ້ຮັບການປະຕິບັດ ຕໍ່ແບບບໍ່ມີຄວາມສຳຄັນນັ້ນ ບັນດາກຸ່ມປົກປ້ອງສິດທິມະນຸດ ກ່າວວ່າ ການປະຫານຊີວິດຢູ່ໃນ Saudi Arabia ຕາມ ປົກກະຕິແລ້ວຈະເປັນການຕັດຫົວໃນທີ່ສາທາລະນະ ເຂົາເຈົ້າກ່າວວ່າ ສົບທີ່ຖືກຕັດຫົວ ແລ້ວ ບາງຄັ້ງອາດຈະຖືກນຳໄປຕັ້ງສະແດງໄວ້